section_heading: Služba na postaji Deep Space 9 i religijska uloga
paragraph_text: Godine 2369. Sisko je premješten u Bajorski sektor kao zapovjednik svemirske postaje Deep Space 9 kako bi pomogao oporavak Bajora od nedavne kardasijke okupacije, vodeći ih prema mogućem članstvu u Ujedinjenoj Federaciji Planeta. Sisko i njegov sin Jake protiv svoje volje su zauzeli boravište na postaji. Prepoznavši da stara postaja nije idealno okružje u kojem bi odgajao sina, Sisko je razmatrao odbiti dužnost. Siskovu nelagodu povećavala je prisutnost Jean-Luca Picarda koji mu je predao dužnost. Sisko je usmjerio svoju srdžbu na Picarda zbog, iako neželjene, smrti njegove žene.